**ANKETNI UPITNIK ZA UČENIKE PREDMETNE NASTAVE   
(ispunilo 198 učenika predmetne nastave)**

Većina učenika (79%) nastavu na daljinu ocijenila bi ocjenom 3-4 (dobar-vrlo dobar).

Većina učenika (njih 95%) u potpunosti se ili djelomično snalazi u nastavi na daljinu.

Najveći problem u nastavi na daljinu stvara mi... (Dopuni rečenicu i navedi problem s kojim imaš najviše teškoća.)

Najčešći odgovori su:

|  |
| --- |
| Previše zadataka. |
| Poteškoće u otvaranju materijala i povezivanje na sastanke. |
| To da mi ne pristižu datoteke i prezentacije kod nekih predmeta |
| Nekada ne mogu otvoriti datoteke. |
| Preopterećenje sustava |
| Nemam baš mnogo slobodnog vremena |
| Manje slobodnog vremena |
| Previše zadataka. Preopterećen sam. Previše sati dnevno provodim na tabletu. Kratki rokovi s obzirom na količinu zadataka, ne samo iz pojedinog predmeta, nego i iz svih ostalih. |
| Puno vremena mi oduzme prepisivanje i previše dz. |
| To što Teams nekad šteka i ne mogu otvoriti sve dokumente. |
| moja (ne)organiziranost. |
| Oduzima mi dosta vremena |
| internet wi-fi |
| Puno nastavnih materijala |
| što moram dosta vremena provesti na računalu |
| Internet (slaba mreža) |
| Nemam problem s nastavom na daljinu. |
| moja loša organizacija |
| Previše zadaće. |
| Ne stvara mi ništa veliki problem |
| ne pratim kao što bi pratila u školi |

Učenici su podijeljenog mišljenja što se tiče vremena provedenog u nastavi na daljinu, ali ipak većina (njih 59%) smatra da im ovakav oblik nastave oduzme više vremena, nego nastava u školi.

U sljedećem grafikonu vidljivo je koliko je vremena dnevno učenicima potrebno za izvršavanje njihovih obveza.

Učenici su također podijeljenog mišljenja u vezi slobodnog vremena (53% smatra da sada imaju više slobodnog vremena, a 47% smatra da su imali više slobodnog vremena dok je trajala uobičajena nastava).

Većina učenika (95%) snalazi se dobro u aplikaciji Teams.

Koje su prednosti nastave na daljinu?

Najčešći odgovori su:

|  |
| --- |
| Ne moram se previše rano buditi. |
| To što sam više sa obitelji |
| Imamo vise vremena za sve i sve stignemo. |
| Više slobodnog vremena |
| Rješavanje svakakvih kvizova i brže učenje |
| Imam više vremena |
| dobijemo materijale unaprijed i možemo proučiti |
| Mogu se organizirati kad ću što rješavati. |
| Mogu pristupiti svim materijalima u bilo koje vrijeme. |
| Mogu zadatke izvršiti kada ja hoću. |
| Da se ne moramo rano buditi. |
| Mogućnost bolje raspodjele vremena, osobno meni neki oblik rasterećenja, pametno iskorišteno vrijeme na internetu, itd. |
| Manje gradiva i vise organiziranog vremena |
| Imam mogućnost pristupiti internetu kada nešto ne znam. |
| Učimo se snalaziti,samostalnost, komunikacije preko interneta. |
| Prednosti nastave na daljinu je ta da se više upoznajemo s tehnologijom, više radimo sami i učimo se sami snalaziti, što će nam dobro doći u daljnjem školovanju i imamo više vremena za sebe, za odmor i za obitelj. |
| Imamo više vremena za ponavljanje i usavršavanje gradiva jer smo kod kuće. |
| Prednosti su te što možemo pitati nastavnike što nam nije jasno. I što uz dobru organizaciju sve stignemo. |
| Možemo vidjeti sve i nakon par dana npr. kada nam nastavnici pošalju kviz možemo ga odigrati i nakon par dana da ponovimo. |

Većini učenika (57%) nitko ne pomaže u nastavi na daljinu, dok ostalima netko pomaže (roditelji/braća i sestre/netko drugi).

37% učenika ima tehničke poteškoće u nastavi na daljinu (npr. ne radi im računalo ili internet, ne dobivaju potrebne materijale, ne mogu pristupiti materijalima putem Teamsa…)

87% učenika ima vlastito računalo/laptop/tablet, dok ga ostali dijele s nekim od ukućana.

Velikoj većini učenika (87%) pomaže u razumijevanju sadržaja kada se nastavnici spoje s njima na sastanke uživo i objašnjavaju sadržaje.

Navedi prijedlog ili komentar kako olakšati učenicima praćenje nastave na daljinu!

Najčešći odgovori su:

|  |
| --- |
| Manje zadaće! |
| Skratiti opseg gradiva |
| Da se sve svede na ono baš najvažnije. |
| Smanjiti broj zadataka i produžiti rokove. |
| Moda samo malo manje zadataka i domaće zadaće |
| Tako da nam svaki nastavnik šalje sve prezentacije, zadatke na gmail.com ili skole.hr. Jer se sustav ponekad preoptereti pa ne stignem nešto riješiti. |

Većini učenika (78%) lakša je nastava u školi.

Većina učenika (87%) raduje se povratku u školske klupe.